作者：刘辰翁
词牌/韵律：乳燕飞・贺新郎

paragraphs: 曾授茅山记。
共当年、二百七十，又三甲子。
昨上云台占云物，占得景风南至。
又恰是、封侯千岁。
行遍神州河洛外，早归来、庭下槐阴翠。
春万户，共生意。
溪翁图是参同契。
想金丹、圆成功行，活人相似。
顾我尊前歌赤壁，生子当如此耳。
笑华发、东坡年几。
弟不如人今老矣，看龙头、霄汉雌龙尾。
呼白石，为公起。